มีเพศสัมพันธ์โดยที่ไม่มีการป้องกัน หลั่งนอกหลังจากหลั่งเสร็จรีบล้างและทำความสะอาดทันที มีโอกาสท้องไหมคะ เครียดมากเลยค่ะ ประจำเดือน ก.ย มาช่วง 17-23 มาแบบปกติ แต่เดือน ต.ค ประจำเดือนมา 24 และมานิดเดียว สีค่อนข้างคล้ำให้ความรู้สึกมาเหมือนวันหมดประจำเดือนและวันนี้ก็ไม่มาแล้วค่ะ อยากทราบถึงผลกระทบว่า เสี่ยงที่จะท้องไหม หรือเครียดมากเกินไปจนทำให้ประจำเดือนมาแบบนี้คะ
สวัสดีค่ะ การหลั่งนอกนั้น แม้จะมีโอกาสตั้งครรภ์ได้น้อย แต่ก็ยังมีโอกาสอยู่ประมาณ 4-20%ประจำเดือนที่มานั้น หากมาวันเดียวแล้วหยุดไปเลย อาจไม่ใช่เลือดประจำเดือน แต่เป็นเลือดจากสาเหตุอื่นๆเช่นมีเนื้องอกหรือติดเชื้อในอวัยวะสืบพันธุ์ หรือภาวะแทรกซ้อนจากการตั้งครรภ์แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังการปฏิสนธิ หากให้ผลลบ แต่ประจำเดือนก็ยังไม่มา ควรไปยืนยันอีกครั้งที่รพ.ค่ะ